Pályafutásának nagy részében a Milanban szerepelt, de több alkalommal is kölcsönadták. Az 1997–98-as szezont a Vicenza csapatában töltötte, az 1999–2000-es idényben a Torino, a 2001–2002-es szezonban pedig a Barcelona vette kölcsön. 2002-ben az Internazionale csapatához igazolt, ahol szintén nem tudott állandó helyet szerezni magának a csapatban és mindössze 26 mérkőzésen lépett pályára. A 2005–2006-os bajnoki szezonban a Livorno csapatához került kölcsönbe, de miután lejárt a kölcsönszerződése visszatért az Interhez. 2006 nyarán megpróbált új csapatot találni magának, de nem sikerült. 2007. januárjában a Manchester City-nél volt próbajátékon, ahol azonban három nap után közölték vele, hogy szerepelt a klub terveiben a leigazolása. A 2006–2007-es idény maradék részében a Torinohoz került kölcsönbe. 2007. szeptember 7-én az Inter felbontotta a szerződését és nem sokkal később befejezte pályafutását.